Storbritanniens fodboldlandshold

Storbritanniens fodboldlandshold () er et landshold i fodbold for mænd, der repræsenterer Storbritannien ved de olympiske lege. Holdet er organiseret af det engelske fodboldforbund, der er fodboldens repræsentant i det britiske olympiske forbund. Holdet er ikke medlem af FIFA.

Præstationer ved tidlige OL

Før 1908 
Første gang, fodbold var på programmet ved OL, var ved OL 1900 i Paris, og her var der klubhold, der deltog. Kun tre hold deltog i 1900, og det britiske hold fra Upton Park Football Club vandt turneringen med blot én sejr over et af de to franske hold. Ingen britiske hold deltog derpå ved OL 1904 i St. Louis eller ved de olympiske mellemlege 1906.

1908 
Fra 1908 i London repræsenterede de deltagende hold ved OL de olympiske medlemslande, og Storbritannien stillede op ved disse lege med et hold bestående af spillere udelukkende fra England. 

På grund af sene afbud blev der kun spillet to indledende kampe, hvor Storbritannien besejrede  12-1. Derpå vandt de 4-0 over , inden de i finalen sikrede sig guldet med en 2-0 sejr over , mens Holland blev nummer tre med sejr over Sverige.

1912 
Fire år senere ved OL 1912 i Stockholm sad briterne over i første runde og vandt derpå 7-0 over  i kvartfinalen. I semifinale sejrede de med 4-0 over , inden det var tid til en gentagelse af finalen fra 1908 mod Danmark. Igen sejrede briterne, denne gang med 4-2, mens Ungarn endte med at vinde kampen om tredjepladsen mod .

Efter første verdenskrig klarede Storbritannien sig ikke så godt. Efter en fiasko ved OL 1920 stillede briterne ikke op ved OL i 1924 og 1928. Fodbold var ikke på programmet ved OL 1932 i Los Angeles, og holdet vendte først tilbage til OL i 1936 i Berlin, hvor holdet tabte i kvartfinalen til .

Efter 2. verdenskrig nåede holdet ved OL 1948 i London til en bronzekamp mod Danmark, men tabte 3-5. I de følgende år var deltog de bedste britiske fodboldspillere ikke ved de olympiske lege, da de i lighed med andre store fodboldnationers bedste spillere var professionelle. Derpå blev det britiske amatørhold elimineret tidligt ved de følgende OL-turneringer i 1952, 1956 og 1960.

Holdet kvalificerede sig ikke til OL i 1964, 1968 og 1972. Den sidste kamp for holdet i 1900-tallet blev et nederlag på Wembley i 1971 i OL-kvalifikationsturneringen til . Det britiske forbund opgav herefter holdet.

Genoptagelse af holdet 

I 1984 blev de olympiske regler ændret, hvilket indebar, at fodboldholdene kunne stille med professionelle spillere på holdet, dog med visse restriktioner. I første omgang måtte spillere, der havde deltaget i VM ikke deltage, fra 1992 skulle spillerne være under 23 år, dog med mulighed for at bruge få ældre spillere. En række uenigheder mellem de enkelte lande indenfor Storbritannien (primært England og Skotland) hindrede dog, at Storbritannien stillede med hold til OL i flere år efter regelændringerne.

Først ved OL 2012 i London stillede Storbritannien med et hold til OL. Som værtnation skulle holdet ikke igennem kvalifikation. Etableringen af holdet afstedkom betydelig kontrovers og udstillede uenighederne mellem de forskelige lande i Storbritannien. På det endelige hold ved OL i 2012 deltog alene spillere fra England og Wales, men ingen fra Skotland og Nordirland.

Holdet vandt sin indledende pulje med to sejre og en uafgjort og kvalificerede sig dermed til kvartfinalen. Denne blev endestationen for briterne, der efter 1-1 i ordinær tid og forlænget spilletid måtte ud i straffesparkskonkurrence mod . Her scorede koreanerne på alle deres forsøg, mens Chelsea-spilleren Daniel Sturridge brændte sit forsøg.

Truppen ved OL i London 2012 

 De anførte klubber er de klubber spillerne spillede i, da de deltog i turneringen.
 Spillernes alder er alderen på den dag, hvor spilleren spillede sin første kamp i turneringen.

¹ Spiller over 23.

Referencer 

Fodboldlandshold i Europa
Fodbold i Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Deltagere for Storbritannien ved sommer-OL 1920
Deltagere for Storbritannien ved sommer-OL 1936
Deltagere for Storbritannien ved sommer-OL 1948
Deltagere for Storbritannien ved sommer-OL 1952
Deltagere for Storbritannien ved sommer-OL 1956
Deltagere for Storbritannien ved sommer-OL 1960
Deltagere for Storbritannien ved sommer-OL 2012
Olympiske mestre fra Storbritannien